A gén - Személyes történet-KELLO Webáruház
"A tudománytörténet egyik legnagyobb hatású és legveszedelmesebb fogalma a gén" - olvashatjuk Siddharta Mukherjee előszavában ezt a fontos, a lényegre pontosan rátapintó gondolatot. S hogy ez pontosan mit is jelent? Nos, valójában erre válasz maga a könyv, amely a genetika diszciplínának az átfogó, minden lényeges részletre kiterjedő, tudományos igénnyel megírt, ugyanakkor olvasmányos és lebilincselően izgalmas krónikája. A szerző - neves indiai-brit orvos, genetikus, orvostörténész, író - egyrészt hű marad a műfaj hagyományaihoz, másrészt nem. Mert bár a genetika keletkezéséről, fejlődésének mérföldköveiről, jelenkori helyzetéről kronológiai sorrendben ír, a tudománytörténeti sorok közé rendre belesző egy nagyon személyes, a témához azonban szorosan kötődő történetszálat, a saját családja históriáját: a rokonai között többen is küzdöttek, küzdenek súlyos - nyilvánvalóan öröklődő - mentális betegséggel. A fejezetek időrendben építkeznek, érintve minden fontos állomást: Mendel legendás Brno melletti "borsóvirágos kertjét", a gén felfedezésének színhelyét, Darwin evolúcióelméletét, az emberi evolúcióval vakmerőn kísérletező angol és amerikai "ősgenetikusok" tevékenységét, a tragédiába és genocídiumba torkolló eugenika elméletét és gyakorlatát, majd a második világháború után a DNS felfedezését, illetve a hetvenes évek három forradalmi eljárását: a gén szekvenálását, módosítását, illetve a klónozást. Ugyancsak szó esik a genetika közelmúltbeli alakulásáról, legújabb eredményeiről, a genetikai diagnózisfelállításról és terápiákról, és arról is, hogy melyek azok a jövőbeli tendenciák, irányvonalak, amelyen a tudományág tovább fejlődhet. A tudományos ismeretterjesztő irodalom élvonalába tartozó kiadványt irodalomjegyzék, jegyzetek és részletes mutató zárja. "www.kello.hu © minden jog fenntartva"
Vonalkód 9789633553350
Oldalszám 631, [4] p., [12] t.
Alcím személyes történet
ÚK szám 201726065
Cikkszám 3001032257
Méret 0/0 (1211)